Δημήτριος Θανόπουλος

Ο Δημήτριος Αθαν. Θανόπουλος (28 Δεκεμβρίου 1910 – 9 Αυγούστου 1983) ήταν Έλληνας δικηγόρος και πολιτικός.
 Βιογραφία 
Γεννήθηκε στην Καρδίτσα και ακολούθησε νομικές σπουδές στο Πανεπιστήμιο Αθηνών. Σταδιοδρόμησε ως δικηγόρος.
Εξελέγη βουλευτής Τρικάλων για πρώτη φορά στις εκλογές του 1946 με την Ηνωμένη Παράταξη Εθνικοφρόνων (Εθνικό Κόμμα Ελλάδας), με την οποία επανεκλέχθηκε το 1950.
Στις εκλογές του 1952 στην εκλογική περιφέρεια Καρδίτσας-Τρικάλων εξελέγη με τον Ελληνικό Συναγερμό αλλά η εκλογή του ακυρώθηκε και διεξήχθησαν επαναληπτικές εκλογές στις 29 Μαρτίου 1953 με απόφαση του Εκλογοδικείου. Νικητής της έδρας αναδείχθηκε τελικά ο Αθανάσιος Ταλιαδούρος με τη μαζική χρήση ψηφοδελτίων της ΕΔΑ καθώς ο τότε εκλογικός νόμος επέτρεπε και την χειρόγραφη προσθήκη του ονόματος και του επωνύμου ενός ακόμα υποψηφίου από άλλο κόμμα (διαφορετικό από εκείνο που επέλεγε ο ψηφοφόρος). Αυτή η προσθήκη λειτουργούσε ως σημαδεμένο ψηφοδέλτιο .Γιώργος Γούσιας, Πρωινός Τύπος της Καρδίτσας, "Η περιπέτεια μιας έδρας", drakotrypa.gr,  Βίντεο
Ο Θανόπουλος στη συνέχεια πολιτεύτηκε με την ΕΡΕ και εξελέγη βουλευτής Καρδίτσας- Τρικάλων το 1956 και Καρδίτσας το 1958, 1961 και 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66, αρ. 352).
Ήταν υφυπουργός Γεωργίας στην κυβέρνηση Καραμανλή από τις 17 Μαΐου 1958 ως τις 20 Σεπτεμβρίου 1961. Υπηρέτησε επίσης ως αντιπρόεδρος της Βουλής.
Συνέβαλε τα μέγιστα στην ίδρυση του οικισμού της Πολιτείας Κηφισιάς.Μάρω Βουγιούκα- Βασίλης Μεγαρίδης, Οδωνυμικά των Προαστείων της Αθήνας, Δήμος Αθηναίων Πολιτιστικός Οργανισμός, Αθηναϊκή Βιβλιοθήκη, Σεπτέμβριος 2002, τ. 1, Α-Ι, σελ. 502. 
Απεβίωσε το 1983. Κηδεύτηκε στις 10 Αυγούστου 1983 από τον Μητροπολιτικό Ναό Αγίου Κωνσταντίνου στην Καρδίτσα.Αγγελτήριο κηδείας στην "Απογευματινή", φύλλο 10-8-1983. Ήταν παντρεμένος με την Αικατερίνη Κατσαρού και απέκτησαν 1 γιο, τον Αθανάσιο, και 1 κόρη, την Ελεονώρα.Ελληνικόν who's who, Εκδοτικός Οργανισμός Ελληνικών who's who 1962, σελ. 175.
Στην Κηφισιά ένας δρόμος φέρει το όνομά του.

 Παραπομπές 

Εξωτερικοί σύνδεσμοι
Δημήτριος Θανόπουλος στον Πανδέκτη, του Εθνικού Ιδρύματος Ερευνών

Κατηγορία:Έλληνες υφυπουργοί Γεωργίας
Κατηγορία:Βουλευτές Καρδίτσας
Κατηγορία:Βουλευτές Τρικάλων
Κατηγορία:Βουλευτές εκλεγμένοι με την ΕΡΕ